CELEX: C2006/326/43
Language: sl
Date: 2006-12-30 00:00:00
Title: Zadeva C-336/04: Sklep Sodišča (peti senat) z dne 14. septembra 2006 (predlog za sprejetje predhodne odločbe Commissione Tributaria Provinciale di Pordenone — Italija) — Banca Popolare FriulAdria SpA proti Agenzia Entrate Ufficio Pordenone (Državne pomoči — Odločba 2002/581/ES — Davčne ugodnosti, dodeljene bankam — Člen 104(3)(1) Poslovnika — Vprašanje za predhodno odločanje, ki je enako vprašanju, o katerem je Sodišče že odločilo)

30.12.2006   
            
            
               SL
            
            
               Uradni list Evropske unije
            
            
               C 326/22
            
         Sklep Sodišča (peti senat) z dne 14. septembra 2006 (predlog za sprejetje predhodne odločbe Commissione Tributaria Provinciale di Pordenone — Italija) — Banca Popolare FriulAdria SpA proti Agenzia Entrate Ufficio Pordenone
   (Zadeva C-336/04) (1)
   
   (Državne pomoči - Odločba 2002/581/ES - Davčne ugodnosti, dodeljene bankam - Člen 104(3)(1) Poslovnika - Vprašanje za predhodno odločanje, ki je enako vprašanju, o katerem je Sodišče že odločilo)
   (2006/C 326/43)
   Jezik postopka: italijanščina
   Predložitveno sodišče
   Commissione tributaria provinciale di Pordenone
   Stranki v postopku v glavni stvari
   
      Tožeča stranka: Banca Popolare FriulAdria SpA
   
      Tožena stranka: Agenzia delle Entrate, Ufficio Pordenone
   Predmet
   Predlog za sprejetje predhodne odločbe — Commissione tributaria provinciale di Pordenone — Veljavnost odločbe Komisije 2002/581/ES z dne 11. decembra 2001 o sistemu državnih pomoči, ki jih je Italija dodelila v korist bank (notificirana pod številko C(2001) 3955) (UL L 184, str. 27).
   Izrek
   
               1.
            
            
               Pri preučitvi postavljenih vprašanj ni bil ugotovljen noben dejavnik, ki bi vplival na veljavnost Odločbe Komisije 2002/581/ES z dne 11. decembra 2001 o sistemu državnih pomoči, ki jih je Italija dodelila v korist bank.
            
         
               2.
            
            
               Člen 87 in naslednji ES, člen 14 Uredbe Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES, pa tudi načela varstva legitimnih pričakovanj, pravne varnosti in sorazmernosti ne morejo nasprotovati nacionalnemu ukrepu, ki določa povračilo pomoči za izvršitev odločbe Komisije, ki je to pomoč opredelila za nezdružljivo s skupnim trgom in pri preučitvi katere, glede na iste določbe in splošna načela, ni bil ugotovljen noben dejavnik, ki bi vplival na veljavnost.
            
         
      (1)  UL C 251, 9.10.2004.